
Ajuntament de Pals

ANUNCI AL BOPG

Extracte de l’acord de 29 de juliol de 2026 de la Junta de Govern local de l’Ajuntament de Pals, pel qual s’aprova la convocatòria de subvencions en règim de concurrència competitiva per a entitats i associacions culturals per a l’anualitat 2026.

De conformitat amb el que preveu els articles 17.3.b i 20.8.a de la Llei 38/2003, de 17 de novembre, General de Subvencions, es publica l’extracte de la convocatòria el text complert de la qual es pot consultar a la Base de Datos Nacional de Subvenciones: https://www.pap.hacienda.gob.es/bdnstrans/inicio

Primer.- Beneficiaris.

Poden concórrer a la convocatòria objecte d’aquestes bases aquelles entitats i associacions sense ànim de lucre que compleixin els següents requisits:

a) Estar legalment constituïda i inscrita al Registre Municipal d’Entitats d’aquest Ajuntament, en el moment de la sol·licitud.

b) Que realitzin activitats d’interès general al municipi.

c) Haver justificat degudament les subvencions concedides en edicions anteriors.

d) Presentar la sol·licitud de subvenció dins del termini màxim de presentació fixat en la convocatòria.

e) Estar al corrent de les seves obligacions tributàries amb l’Ajuntament de Pals.

f) Estar al corrent de les obligacions tributàries i davant la Seguretat Social.

g) Complir amb tots els requisits establerts per la Llei 38/2003, de 17 de novembre, general de subvencions (LGS d’ara endavant), pel seu reglament, aprovat per Reial decret 887/2006, de 21 de juliol, pel Decret 179/1995, de 13 de juny, que aprova el reglament d’obres, activitats i serveis dels ens locals i, en el seu cas, pel que estableixi la corresponent convocatòria.

h) Prestar col·laboració i facilitar la documentació i informació que els sigui requerida respecte a la subvenció, i sotmetre’s a les actuacions de comprovació i control de l’Ajuntament, d’acord amb la normativa vigent.

i) Conservar els documents justificatius de l’aplicació dels fons rebuts, inclosos els documents electrònics, mentre puguin ser objecte de les actuacions de comprovació i control, es a dir, durant els 4 anys posteriors al del desenvolupament de l’activitat.

j) Adequar la seva activitat als principis ètics i regles de conducta de l’article 55.2 de la Llei 19/2014 de transparència, sota risc de sanció en cas d’incompliment.

k) Procedir al reintegrament dels fons percebuts en els casos que preveu l’art. 37 de la LGS.

La concurrència d’aquests requisits s’acreditarà en el moment de presentar la sol·licitud, mitjançant la presentació dels documents que s’indiquen a la base següent. 

A més dels requisits anteriors, les entitats no podran estar incurses en cap de les prohibicions establertes a l'article 13.2 i 13.3 de la LGS (com deutes tributaris, sancions fermes, condemnes per delictes de corrupció, que promoguin o fomentin valors o actituds discriminatòries, sexistes o violentes...)

Segon.- Objecte i finalitat

a) L'objecte de les subvencions de la present convocatòria és finançar projectes/activitats a les associacions i entitats culturals inscrites en el Registre Municipal d’Entitats del municipi, per al desenvolupament d’activitats, actes i esdeveniments culturals.

b) Les subvencions concedides a l’empara d’aquesta convocatòria, s’hauran de destinar a finançar projectes/activitats desenvolupats/ades al llarg de l’exercici 2026.


Tercer.- Bases reguladores

Per acord del Ple de data 28 de maig de 2026, van ser aprovades les Bases Reguladores per a la concessió de subvencions en règim de concurrència competitiva per a entitats i associacions culturals (expedient 695/2026) per a l’atorgament per part de l’Ajuntament, de subvencions destinades a finançar projectes/activitats que tinguin com a objectiu:

• Fomentar activitats d’interès públic o social que tinguin per finalitat la promoció i difusió d’activitats relacionades amb actes i activitats culturals desenvolupades per entitats i associacions inscrites en el Registre Municipal d’Entitats del municipi.

Aquestes Bases Reguladores Específiques van ser objecte de publicació al Butlletí Oficial de la Província de Girona núm. 110 de data 10 de juny de 2026.


Quart.- Quantia

El pressupost màxim que es destinarà aquest any 2026 per a la concessió de les subvencions objecte de la present convocatòria serà de 10.000,00 euros i anirà a càrrec de l’aplicació pressupostària 334.48900 Subvencions a entitats i activitats culturals, del pressupost vigent de despeses.

L’Ajuntament podrà ampliar l’import de la partida sempre que ho cregui necessari.


Cinquè.- Termini de presentació de sol·licituds

El termini de presentació de sol·licituds començarà un cop publicada la corresponent convocatòria en el Butlletí Oficial de la Província de Girona i finalitzarà 10 dies hàbils després de la seva publicació en el mateix.

La sol·licitud es farà mitjançant la presentació telemàtica a través de la Seu Electrònica de l’Ajuntament, a través de l’enllaç que s’habilitarà a tal efecte.

La presentació de la sol·licitud de subvenció pressuposa el coneixement i l’acceptació de les normes que la regulen.

Sisè.-  Criteris de valoració de sol·licituds

Les subvencions s’atorgaran a aquells sol·licitants que obtinguin millor valoració un cop aplicats els següents criteris objectius.

Les sol·licituds de subvencions a entitats locals que programin activitats al municipi de Pals s’avaluaran, previ anàlisi i estudi de la documentació requerida, d'acord amb els criteris següents:

a) Criteris generals de puntuació de l'entitat sol·licitant (fins a un màxim de 8 punts):

	Nombre d’associats inferior o igual a 20
	4 punts

	Nombre d’associats superior a 20
	8 punts



Caldrà acreditar mitjançant declaració responsable el nombre de persones associades.

b) Nombres d’activitats (fins a un màxim de 8 punts):

	Realització d’una activitat anual al municipi
	3 punts

	Realització de 2 o 3 activitats anuals al municipi
	6 punts

	Realització de 4 o més activitats anuals al municipi
	8 punts



c) Participació en activitats organitzades o promogudes per l’Ajuntament (fins a un màxim de 10 punts):

	Per una activitat
	3 punts

	Per dues o tres activitats
	7 punts

	Per quatre o més activitats
	10 punts



d) Representació i promoció del municipi fora del terme municipal (fins a un màxim de 5 punts):

	Participació en una activitat, trobada, intercanvi o esdeveniment fora del municipi representant el municipi
	2 punts

	Participació en dues o més activitats, trobades, intercanvis o esdeveniments fora del municipi representant el municipi
	5 punts



e) Grau d’autofinançament de les propostes (5 punts)

	La proposta preveu recursos propis o externs diferents de la
subvenció de l’Ajuntament, com ara quotes de socis, patrocinis,
cobrament d’entrades, subvencions d’altres organismes o altres
ingressos vinculats a l’activitat
	5 punts



f) Innovació i interès de l’activitat (fins a un màxim de 8 punts)

	Activitats amb elements nous respecte d’edicions anteriors o que incorporin millores en l’organització, participació o difusió
	4 punts

	Activitats innovadores, d’especial interès cultural, festiu, juvenil, esportiu o comunitari, o amb impacte rellevant al municipi
	8 punts



Una comissió qualificadora determinarà la quantitat atorgada a cada un dels projectes.

Això es farà per un sistema de distribució proporcional per punts, en funció de les subvencions sol·licitades i del crèdit disponible. L’elecció del sistema de distribució proporcional per punts haurà de constar de forma motivada a l’acta que s’emeti i s’incorporarà a l’expedient.

Serà necessària una puntuació mínima de 15 punts per poder obtenir la condició de beneficiària.

Setè. Despeses subvencionables

Es consideren despeses subvencionables aquelles que responguin a la naturalesa de l’activitat subvencionada i s’efectuïn dins el termini establert per a la realització de les activitats en la convocatòria.

Amb caràcter general es consideraran despeses subvencionables les següents:

· Despeses de l’adquisició de material fungible o no inventariable
· Despeses de l’adquisició de béns mobles directament relacionats amb l’activitat

· Despeses de publicitat i propaganda dirigida a la difusió de les activitats

· Despeses de lloguer d’equips de so, llums, taules, cadires, etc.

· Despeses de contractació de serveis externs, contractació d’espectacles, etc.

· Despeses de trasllat d’infraestructura municipal imprescindible pel desenvolupament de l’activitat.

· Despeses de manteniment d’un local propi (lloguer, electricitat, aigua…) quan siguin necessàries per a l’execució de l’activitat subvencionada, estiguin directament vinculades a aquesta i s’imputin de manera proporcional i degudament justificada.

En cap cas seran despeses subvencionables les següents:

· Obres, inversions, etcètera.

· Interessos, recàrrecs i sancions administratives.

· L’IVA, quan sigui recuperable per l’entitat, no serà subvencionable.

· Les despeses corresponents a l’adquisició, subministrament o consum de begudes alcohòliques, així com qualsevol altra despesa directament vinculada a la seva venda o distribució.

· Les despeses relacionades a les activitats dirigides únicament als socis de l’entitat.

Vuitè. Termini i forma de justificació

Als efectes de la justificació de la subvenció rebuda serà necessari presentar a l'Ajuntament el compte justificatiu.

· Per a les entitats que se’ls atorgui una subvenció d’import fins a tres mil euros (3.000,00€), podran presentar el compte justificatiu simplificat, que haurà de contenir la següent documentació:

· Instància subscrita pel beneficiari dirigida a l'Alcalde, sol·licitant que s’accepti la justificació de la subvenció atorgada i el pagament de la subvenció, indicant el número de compte al qual s'hagi d'efectuar la transferència.

· Memòria explicativa de l'activitat realitzada i dels objectius assolits.

· Una relació classificada de les despeses de les diferents activitats realitzades, relacionades per activitat, amb identificació del creditor i del document, el seu import, data d'emissió i, si escau, data de pagament. Les factures i justificants hauran de correspondre a despeses efectuades dins del període d’execució establert a la convocatòria i hauran d’anar a nom de l’entitat beneficiària.

· Un detall d'altres ingressos o subvencions que hagin finançat l'activitat subvencionada amb indicació de l'import i la procedència. A efectes de la justificació de la subvenció i de la comprovació del possible sobrefinançament, només es tindran en compte les despeses i els ingressos directament vinculats a l’activitat subvencionada. Les despeses i els ingressos derivats de la venda, subministrament o consum de begudes alcohòliques no formaran part del pressupost subvencionable ni del compte justificatiu de la subvenció, sens perjudici de les obligacions fiscals, sanitàries, d’autorització o de qualsevol altra naturalesa que corresponguin a l’entitat organitzadora.

· Si s'escau, sol·licitud de reintegrament en el supòsit de romanents no aplicats.

L’Ajuntament podrà comprovar, mitjançant tècniques de mostreig o pels mitjans que consideri oportuns, els justificants que estimi necessaris per obtenir evidència raonable sobre l’adequada aplicació de la subvenció.

· Per a les entitats que se’ls atorgui una subvenció d’import superior a tres mil euros (3.000,00€), podran presentar el compte justificatiu ordinari, que haurà de contenir la següent documentació:

· Instància subscrita pel beneficiari dirigida a l'Alcalde, sol·licitant que s’accepti la justificació de la subvenció atorgada i el pagament de la subvenció, indicant el número de compte al qual s'hagi d'efectuar la transferència.

· Memòria explicativa de l'activitat realitzada i dels objectius assolits.

· Una relació classificada de les despeses de les diferents activitats realitzades, relacionades per activitat, amb identificació del creditor i del document, el seu import, data d'emissió i, si escau, data de pagament. Les factures i justificants hauran de correspondre a despeses efectuades dins del període d’execució establert a la convocatòria i hauran d’anar a nom de l’entitat beneficiària.

· Aportació de la totalitat dels justificants de la despesa.

· Un detall d'altres ingressos o subvencions que hagin finançat l'activitat subvencionada amb indicació de l'import i la procedència. A efectes de la justificació de la subvenció i de la comprovació del possible sobrefinançament, només es tindran en compte les despeses i els ingressos directament vinculats a l’activitat subvencionada. Les despeses i els ingressos derivats de la venda, subministrament o consum de begudes alcohòliques no formaran part del pressupost subvencionable ni del compte justificatiu de la subvenció, sens perjudici de les obligacions fiscals, sanitàries, d’autorització o de qualsevol altra naturalesa que corresponguin a l’entitat organitzadora.

· Si s'escau, sol·licitud de reintegrament en el supòsit de romanents no aplicats.

La documentació justificativa haurà de presentar-se en el termini màxim d’un mes des de la finalització de l’activitat subvencionada, i en tot cas abans del 15 de gener de l’exercici següent a la seva concessió.

Novè.- Règim de recursos
L'acte de resolució de la subvenció esgota la via administrativa.
D'acord amb el que disposen els articles 123 i 124 de la LPCAP, contra aquesta resolució podrà interposar-se recurs potestatiu de reposició davant l'Alcalde d'aquest Ajuntament, en el terme d'un mes a comptar des de l'endemà de la recepció de la notificació, o bé directament recurs contenciós administratiu davant el Jutjat del Contenciós-Administratiu de Girona, en el termini de dos mesos, a comptar des de l'endemà al de la recepció de la notificació, de conformitat amb l'article 46 de la Llei 29/1998, de 13 de juliol, de la Jurisdicció Contenciós-Administrativa.

